# ראש השנה פרק שלישי ראוהו בית דין וכל ישראל

מתוך "גמרא נוֹחָה"

על שם הורי **נ**פתלי **וח**נה **ה**ולנדר הכ"מ

משנה:

ראוהו בית דין וכל ישראל, נחקרו העדים (מפרש בגמרא: אי נמי נחקרו העדים) ולא הספיקו לומר "מקודש" עד שחשיכה - הרי זה מעובר.

ראוהו בית דין בלבד (שאין מי שיעיד אלא הם; ולאו ארישא קאי; [ראוהו] בסמוך לחשיכה, אלא שהיה שהות לקדש): יעמדו שנים ויעידו (השנים) בפניהם (ואף על פי שכולן ראוהו; ובגמרא פריך 'לא תהא שמיעה גדולה מראייה'), ויאמרו "מקודש מקודש".

ראוהו שלשה והן בית דין - יעמדו השנים ויושיבו מחביריהם אצל היחיד ויעידו בפניהם ויאמרו "מקודש מקודש", שאין היחיד נאמן (לומר "מקודש") על ידי עצמו (בפני עצמו, לכן צריך להושיב מחביריהן אצלו).

גמרא:

למה לי למיתנא '*ראוהו בית דין וכל ישראל*' (הרי ראוהו בית דין)?

איצטריך: סלקא דעתך אמינא 'הואיל וראוהו בית דין וכל ישראל איפרסמא לה (דביום שלשים נראה לקדשו), ולא ליעברוה' - קא משמע לן.

וכיון דתנא ליה '*ראוהו בית דין וכל ישראל*' - '*נחקרו העדים*' למה לי (חקירתן אחרי שהכל ראו)? הכי קאמר: אי נמי נחקרו העדים ולא הספיקו לומר 'מקודש' עד שחשיכה - הרי זה מעובר.

וכיון דתנא '*עד שחשיכה הרי זה מעובר*' - למה לי למיתנייה חקירת העדים כלל (כיון דאשמועינן דכי ראוהו בית דין וכל ישראל, אפילו הכי מעברין ליה - כל שכן נחקרו העדים)?

איצטריך: סלקא דעתך אמינא 'תיהוי חקירת עדים כתחילת דין, ו"מקודש מקודש" כגמר דין, ולקדשי בליליא (היכא דאיכא חקירת עדים ביום תו לא ניעברוה, אלא יגמרו הדבר בלילה, ויקדשוהו ביום שלשים לענין תיקון המועדות) מידי דהוה אדיני ממונות, דתנן: '*דיני ממונות דנין ביום וגומרין בלילה*', הכא נמי מקדשין בליליא' - קא משמע לן.

ואימא הכי נמי?

אמר קרא (תהלים פא,ה) כי חק לישראל הוא משפט לאלהי יעקב (בקידוש החדש דרשינן ליה בפרק קמא (ח,ב)) - אימת הוי 'חק'? בגמר דין, וקא קרי ליה רחמנא 'משפט' (היינו תחילת דין): מה משפט ביום (נפקא לן בסנהדרין (דף לד) מ'והיה ביום הנחילו את בניו' [דברים כא,טז] - ביום אתה מפיל נחלות כו') - אף הכא נמי ביום.

ראוהו בית דין יעמדו שנים ויעידו בפניהם:

ואמאי (יעמדו שנים ויעידו? הלא ראוהו כולן, יקדשוהו בראייתם!)? לא תהא שמיעה גדולה מראייה (דלא תהא שמיעה ששומעין מפי עדים גדולה מראייה! דהא גבי עדות החדש לא כתיב 'עדות' אלא 'כזה ראה וקדש')?

אמר רבי זירא: כגון שראוהו בלילה (הלכך למחר - אי לאו שמיעה - על מה יקדשו?).

ראוהו שלשה והן בית דין - יעמדו שנים ויושיבו מחביריהם אצל היחיד:

אמאי? הכא נמי נימא 'לא תהא שמיעה גדולה מראייה'?, וכי תימא הכא נמי כגון שראוהו בלילה - היינו הך!

סיפא איצטריכא ליה: דאין היחיד נאמן על ידי עצמו: דסלקא דעתך אמינא 'הואיל ותניא '*דיני ממונות בשלשה, ואם היה מומחה לרבים דן אפילו ביחיד*' - הכא נמי ניקדשיה ביחידי' - קא משמע לן.

ואימא הכי נמי?

אין לך מומחה לרבים בישראל יותר ממשה רבינו, וקאמר ליה הקדוש ברוך הוא: עד דאיכא אהרן בהדך, דכתיב (שמות יב,א-ב) ויאמר ה' אל משה ואל אהרן בארץ מצרים לאמר החדש הזה לכם [ראש חדשים ראשון הוא לכם לחדשי השנה].

למימרא דעד נעשה דיין (מי שראוי להיות עד בדבר נעשה דיין; ואֵלו - כולן ראוים להיות עדים, שהרי כולם ראוהו); לימא מתניתין דלא כרבי עקיבא, דתניא: '*סנהדרין שראו אחד שהרג את הנפש –*

(ראש השנה כו,א)

מקצתן נעשו עדים (ויעידו בפני חבריהם, דגבי דיני נפשות - עדות בעינן, דכתיב (דברים יז,ו) על פי שנים עדים יומת המת לא יומת [על פי עד אחד]) ומקצתן נעשו דיינין (אבל המעידים לא ישבו וידונו עמהם) - דברי רבי טרפון (דהראוי להעיד - אית ליה לרבי טרפון נעשה דיין, אבל עד עצמו לית ליה דנעשה דיין; וגבי עדות החדש גופה נמי לא אכשרנא במתניתין להיות העדים נעשים דיינים, דאם כן למה לי 'יושיבו מחבריהם'? יעידו בפני יחיד, ואחר כך ישבו הם עמו ויקדשו! והכי אמרינן ליה בפרק שני דכתובות (דף כא,ב))*;*

*רבי עקיבא אומר: כולן נעשין עדים (ראוים להעיד) ואין עד נעשה דיין.*'

אפילו תימא רבי עקיבא: עד כאן לא קאמר רבי עקיבא התם אלא בדיני נפשות, דרחמנא אמר (במדבר לה,כד) ושפטו העדה [בין המכה ובין גאל הדם על המשפטים האלה] (פסוק כה) והצילו העדה [את הרצח מיד גאל הדם והשיבו אתו העדה אל עיר מקלטו אשר נס שמה וישב בה עד מות הכהן הגדל אשר משח אתו בשמן הקדש] (יהפכו בזכותו), וכיון דחזיוהו דקטל נפשא לא מצו חזו ליה זכותא, אבל הכא - אפילו רבי עקיבא מודה!

משנה:

כל השופרות (בין של איל בין של יעל) כשרים, חוץ משל פרה, מפני שהוא קרן (אינו קרוי 'שופר', וגבי יום הכיפורים 'שופר' כתיב: (ויקרא כה,ט) והעברת שופר תרועה, ובפרק בתרא (דף לד,א) גמרינן ראש השנה מיובל);

אמר רבי יוסי: והלא כל השופרות נקראו 'קרן', שנאמר: (יהושע ו,ה) [והיה] במשוך בקרן היובל [בשמעכם (קרי: כשמעכם) את קול השופר יריעו כל העם תרועה גדולה ונפלה חומת העיר תחתיה ועלו העם איש נגדו] (ו'יובל' - דיכרא הוא, כדמפרש בגמרא).

גמרא:

שפיר קאמר רבי יוסי ורבנן: כל השופרות אקרו 'שופר' ואקרו 'קרן' (אקרו 'קרן' - כדאמרן, ואקרו 'שופר', דכתיב במתן תורה (שמות יט,יג) במשוך היובל וגו', וכתיב [שמות יט,יט] ויהי קול השופר), דפרה - 'קרן' אקרי, 'שופר' לא אקרי, דכתיב (דברים לג,ז) בכור שורו הדר לו וקרני ראם קרניו [בהם עמים ינגח יחדו אפסי ארץ והם רבבות אפרים והם אלפי מנשה] (של בכור שורו - 'קרן' אשכחן דאקרי).

ורבי יוסי אמר לך: דפרה נמי אקרי 'שופר', דכתיב (תהלים סט,לב) ותיטב לה' משור פר [מקרן מפריס] (ותיתב תפלתי משופר; ובשור קא משתעי קרא) - אם 'שור' למה 'פר', ואם 'פר' למה 'שור'? אלא מאי 'שור'? פר משופר.

ורבנן - כדרב מתנה, דאמר רב מתנה: מאי 'שור פר'? שהוא גדול כפר (ביום שנקרא שור היה גדול כפר - זהו שור של מעשה בראשית, שביום שנברא - נברא בקומתו; ושור בן יומו קרוי שור שנאמר (ויקרא כב) שור או כשב או עז [כי יולד], ופר אינו נקרא עד בן שלש).

עולא אמר: היינו טעמא דרבנן, כדרב חסדא, דאמר רב חסדא: מפני מה אין כהן גדול נכנס בבגדי זהב לפני ולפנים לעבוד עבודה? - לפי שאין קטיגור (זהב העגל) נעשה סניגור (ושופר של פרה נמי קטיגור דעגל הוא).

ולא? והא איכא דם פר!

הואיל ואשתני אשתני (להיות דם, ואין מראית הפר ניכר).

והא איכא ארון וכפורת וכרוב?

חוטא (האדם) בל יקריב (לא יקריבנו הלום, שהוא חטא בו) קאמרינן;

והא איכא כף ומחתה?

חוטא בל יתנאה (להתקשט בו בקרבו הלום) קא אמרינן;

והא איכא בגדי זהב מבחוץ?

מבפנים קא אמרינן;

שופר נמי מבחוץ הוא!?

כיון דלזכרון הוא - כבפנים דמי (שופר נמי: אף על גב דלית ביה משום 'חוטא בל יקריב' ולית ביה משום 'חוטא בל יתנאה' - כיון דלזכרון קא אתי - כבגדי כהן גדול שלפנים דמי).

והא תנא '*מפני שהוא קרן*' קאמר?

'חדא ועוד' קאמר: חדא דאין קטיגור נעשה סניגור, ועוד מפני שהוא קרן; ורבי יוסי אמר לך: דקא אמרת אין קטיגור נעשה סניגור - הני מילי מבפנים, והאי - שופר - מבחוץ הוא; ודקא אמרת 'מפני שהוא קרן' - כל השופרות נמי אקרו 'קרן'.

אביי אמר: היינו טעמייהו דרבנן: 'שופר' אמר רחמנא - ולא שנים ושלשה שופרות; והא דפרה, כיון דקאי גילדי גילדי (בכל שנה ושנה ניכרת תוספתו, והוא כמין גלד מוסיף על גלד ראשון; בתכליתו של ראשון תחילת השני) - מיתחזי כשנים ושלשה שופרות.

והא תנא '*מפני שהוא קרן*' קאמר?

'חדא ועוד' קאמר: חדא - דשופר אחד אמר רחמנא ולא שנים ושלשה שופרות, ועוד: מפני שהוא קרן; ורבי יוסי אמר לך: דקאמרת שופר אחד אמר רחמנא ולא שנים ושלשה שופרות, כיון דמחברי אהדדי - חד הוא; ודקאמרת 'מ*פני שהוא קרן*' - כל השופרות נמי אקרו קרן.

מאי משמע דהאי 'יובלא' - לישנא דדכרא הוא?

דתניא: '*אמר רבי עקיבא: כשהלכתי לערביא היו קורין לדכרא 'יובלא'; ואמר רבי עקיבא כשהלכתי לגליא היו קורין לנדה 'גלמודה*';

מאי 'גלמודה'? - גמולה (מובדלת) דא מבעלה.

'*ואמר רבי עקיבא: כשהלכתי לאפריקי היו קורין למעה 'קשיטה'*'.

למאי נפקא מינה?

לפרושי: (בראשית לג,יט)[ויקן את חלקת השדה אשר נטה שם אהלו מיד בני חמור אבי שכם ב]מאה קשיטה דאורייתא - מאה דנקי.

'*אמר רבי: כשהלכתי לכרכי הים היו קורין למכירה 'כירה'*'.

למאי נפקא מינה?

לפרושי (בראשית נ,ה) [אבי השביעני לאמר הנה אנכי מת בקברי] אשר כריתי לי [בארץ כנען שמה תקברני ועתה אעלה נא ואקברה את אבי ואשובה].

אמר רבי שמעון בן לקיש: כשהלכתי לתחום קן נשרייא, היו קורין לכלה 'נינפי' ולתרנגול 'שכוי'.

לכלה 'נינפי' - מאי קרא? - (תהלים מח,ג) יפה נוף משוש כל הארץ [הר ציון ירכתי צפון קרית מלך רב];

ולתרנגול 'שכוי'?

אמר רב יהודה אמר רב, ואיבעית אימא רבי יהושע בן לוי: מאי קרא? - (איוב לח,לו) מי שת בטוחות חכמה או מי נתן לשכוי בינה: 'מי שת בטוחות (לשון חלוקות) חכמה' - אלו כליות; 'או מי נתן לשכוי בינה' (לשון ראיה, כמו וישקף (בראשית יט,כח) ומתרגמינן ואיסתכי) - זה תרנגול.

לוי איקלע לההוא אתרא, אתא גברא לקמיה, אמר ליה:

(ראש השנה כו,ב)

קבען פלניא (גזלני פלוני); לא הוה ידע מאי קאמר ליה, אתא שאיל בי מדרשא.

אמרו ליה: גזלן אמר לך, דכתיב (מלאכי ג,ח) היקבע אדם אלהים [כי אתם קבעים אתי ואמרתם במה קבענוך המעשר והתרומה] (במעשר והתרומה אתם קובעים אותי).

אמר ליה רבא מברניש לרב אשי: אי הואי התם הוה אמינא ליה: היכי קבעך? במאי קבעך, ואמאי קבעך? וממילא הוה ידעינא;

ואיהו סבר מילתא דאיסורא קאמר ליה.

לא הוו ידעי רבנן מאי 'סירוגין' (ששנינו במגילה (פ"ב מ"ב; דף יז,א) *קראה סירוגין*); שמעוה לאמתא דבי רבי דחזתנהו רבנן דהוו עיילי פסקי פסקי (לפרקים; שאינן נכנסין יחד), אמרה להו: עד מתי אתם נכנסין סירוגין סירוגין?

לא הוו ידעי רבנן מאי 'חלוגלוגות' (ששנינו בפרק קמא דיומא (דף יח,א-ב) '*כל שבעת הימים לא היה אוכל השום... והחלוגלוגות*'); יומא חד שמעוה לאמתא דבי רבי דחזית לההוא גברא דקא מבדר פרפחיניה (ירק שקורין עורקקל"י [יַרקָה או רְגֵילָה]), אמרה ליה: עד מתי אתה מפזר חלוגלוגך?

לא הוו ידעי רבנן מאי (משלי ד,ח) סלסלה (חפוש והפך במטמונים של תורה) ותרוממך [תכבדך כי תחבקנה]; יומא חד שמעוה לאמתא דבי רבי דהוות אמרה לההוא גברא דהוה קא מהפך בשעריה, אמרה ליה: עד מתי אתה מסלסל בשערך?

לא הוו ידעי רבנן מאי (ישעיהו יד,כב) [ושמתיה למורש קפד ואגמי מים] וטֵאטֵאתִיהָ במטאטא השמד [נאם ה' צבאות]; יומא חד שמעוה לאמתא דבי רבי דהוות אמרה לחבירתה: שקולי טאטיתא וטאטי ביתא.

לא הוו ידעי רבנן מאי (תהלים נה,כג) השלך על ה' יְהָבְךָ והוא יכלכלך [לא יתן לעולם מוט לצדיק]'; אמר רבה בר בר חנהף יומא חד הוה אזלינא בהדי ההוא טייעא, הוה דרינא טונא (נושא משוי), ואמר לי: שקול יהביך ושדי אגמלאי.

משנה:

שופר של ראש השנה - של יעל (שטיי"ן בו"ק), פשוט (מפרש טעמא בגמרא: דמידי דתפלה בעי פשיטות), ופיו מצופה זהב (בשל מקדש קאמר), ושתי חצוצרות מן הצדדין: שופר מאריך (לאחר שחצוצרות פוסקין תקיעתן - נשמע קול השופר) וחצוצרות מקצרות, שמצות היום בשופר;

ובתעניות (דאמרינן במסכת תענית (פ"ב מ"ה, דף טו,ב): '*תקעו הכהנים תקעו*') - בשל זכרים (אילים), כפופין (שסתמן כפופין), ופיהן מצופה כסף, ושתי חצוצרות באמצע (שני שופרות להן: אחד מכאן ואחד מכאן, והן באמצע): שופר מקצר וחצוצרות מאריכות, שמצות היום בחצוצרות (דלכנופיא בעלמא נינהו, וכל כנופיא בחצוצרות דכתיב (במדבר י,ב) והיו לך למקרא העדה).

שוה היובל לראש השנה לתקיעה (בפשוטין, ואף על גב דתקיעתו ביובל לא לתפלה ולא לזכרון אלא לסימן שילוח עבדים והשמטת מכירת שדות - אפילו הכי כדראש השנה בעי למעבדיה, דגמרינן לה לגזירה שוה שביעי שביעי, בפרק בתרא (ראש דף לד,א)) ולברכות (דבעי למימר תשע ברכות ביום הכפורים של יובל).

רבי יהודה אומר (טעמא מפרש בגמרא): בראש השנה תוקעין בשל זכרים וביובלות בשל יעלים (וגזירה שוה לא גמיר).

גמרא:

אמר רבי לוי: מצוה של ראש השנה ושל יום הכפורים בכפופין, ושל כל השנה (של תעניות) בפשוטין.

והתנן: '*שופר של ראש השנה של יעל פשוט*'!?

הוא דאמר כי האי תנא, דתניא: '*רבי יהודה אומר: בראש השנה היו תוקעין בשל זכרים כפופין וביובלות בשל יעלים*'.

ולימא 'הלכתא כרבי יהודה'?

אי אמרת 'הלכתא כרבי יהודה' הוה אמינא אפילו של יובל נמי כרבי יהודה סבירא ליה - קא משמע לן (בראש השנה אית ליה כרבי יהודה, אבל ביובל לית ליה משום גזירה שוה).

במאי קמיפלגי (תנא קמא ורבי יהודה)?

מר סבר: בראש השנה כמה דכייף איניש דעתיה טפי מעלי (בתפלתו - פניו כבושין לארץ טפי עדיף, משום והיו עיני ולבי שם (מלכים א' ט,ג); הלכך בראש השנה, דלתפלה ולהזכיר עקידת יצחק בא - בעינן כפופין; ויובלות, שהן לקרוא דרור - בעינן פשוטין; וגזירה שוה לית ליה), וביום הכפורים כמה דפשיט איניש ~~[דעתיה]~~ טפי מעלי; ומר סבר: בראש השנה כמה דפשיט איניש דעתיה טפי מעלי (משום נשא לבבנו אל כפים (איכה ג,מא); הלכך בראש השנה בפשוטין, דלתפלה הוא, ודיום הכפורים נמי - משום דשוייה בגזירה שוה; ובתענית - דלכנופיא - לא איכפת לן, ועבדינן כפופין, להכירא; ולרבי לוי אית ליה כרבי יהודה: דלתפלה בעינן כפופים וביום הכפורים סבירא ליה דשוה היובל לראש השנה כרבנן, הלכך תרווייהו בעינן כפופים), וביום הכפורים נמי, דגמר גזירה שוה, ובתעניות כמה דכייף איניש דעתיה טפי מעלי.

(ראש השנה כז,א)

ופיו מצופה זהב:

והתניא: '*ציפהו זהב במקום הנחת פיו פסול* (שהתקיעה בזהב ולא בשופר)*, שלא במקום הנחת פיו כשר*'?

אמר אביי: כי תנן נמי מתניתין - שלא במקום הנחת פה תנן.

ושתי חצוצרות מן הצדדים:

ותרי קלי - מי משתמעי? והתניא [ספרי דברים פסקא רלג, בקצור]: '*זכור ושמור בדיבור אחד נאמרו, מה שאין הפה יכולה לדבר ואין האוזן יכולה לשמוע*'!?

לכך מאריך בשופר (תירוצא הוא).

למימרא, דכי שמע סוף תקיעה בלא תחילת תקיעה יצא - וממילא תחילת תקיעה בלא סוף תקיעה יצא (דמה לי סוף בלא תחילה ומה לי תחילה בלא סוף; ומשום דבעי לאותובי אתרוייהו דייק הך דיוקא)? תא שמע [ראש השנה פ"ד מ"ט]: '*תקע בראשונה* (בפשוטה שלפני התרועה) *ומשך בשניה כשתים* (לפי שהיה צריך לתקוע כאן שתי תקיעות רצופות: אחת לפשוטה לאחריה דמלכיות, ואחת לפשוטה לפניה דזכרונות) *- אין בידו אלא אחת*'; אמאי? תיסלק ליה בתרתי?

פסוקי תקיעתא מהדדי לא פסקינן.

[הערה מבני משה שיחי': מה פירוש ברש"י: 'לפי שהיה צריך לתקוע כאן שתי תקיעות רצופות: אחת לפשוטה לאחריה **דמלכיות**, ואחת לפשוטה לפניה **דזכרונות**' אנו מדברים ברצף של תקיעות, או מלכיות או זכרונות, אך בודאי לא בין מלכיות לזכרונות!? נראה שרש"י מחשב בצורה זאת: בכל תשע קולות שתוקעים, בכל פעם השלש הראשונות הן למלכויות, השלש השניות הן לזכרונות והשלש האחרונות הן לשופרות!]

תא שמע [ראש השנה פ"ג מ"ז]: '*התוקע לתוך הבור או לתוך הדות* (חדא נינהו, אלא שהבור בחפירה, והדות בבניין על הקרקע: צישטרנ"א בלע"ז) *או לתוך הפיטס* (חבית גדולה; פונטי"ן בלע"ז)*: אם קול שופר שמע - יצא, ואם קול הברה שמע - לא יצא*'; אמאי? ליפוק בתחילת תקיעה, מקמי דליערבב קלא!

אלא תרתי קלי מחד גברא (דומיא דזכור ושמור) לא משתמעי, מתרי גברי משתמעי.

ומתרי גברי מי משתמעי? והא תניא [תוספתא מגילה פרק ג הלכה כ (ליברמן)]: '*בתורה - אחד קורא ואחד מתרגם, ובלבד שלא יהא אחד קורא ושנים מתרגמין*'!

הא (מילתא דשופר) - לא דמיא אלא לסיפא [ולא נמצא בתוספתא שלנו]: '*בהלל ובמגילה אפילו עשרה קורין*' (ועשר קולות יש כאן, שאי אפשר להם לצמצם דיבורם בתיבה אחת שלא יהא אחד לאחור ואחד לפנים), אלמא כיון דחביב (חדשה היא לו) יהיב דעתיה - הכא נמי: כיון דחביב - יהיב דעתיה ושמע!? אלא למה מאריך בשופר? - לידע שמצות היום בשופר.

ובתעניות בשל זכרים כפופין ופיו מצופה כסף:

מאי שנא התם, דזהב, ומאי שנא הכא, דכסף!?

איבעית אימא: כל כינופיא - דכסף הוא, דכתיב (במדבר י,ב) עשה לך שתי חצוצרות כסף [מקשה תעשה אתם והיו לך למקרא העדה ולמסע את המחנות];

ואיבעית אימא: התורה חסה על ממונן של ישראל (דכתיב (ויקרא יד,לו) וצוה הכהן ופנו את הבית שלא יטמאו כלי חרס שבתוכו שאין להם טהרה במקוה).

התם נמי נעביד דכסף?

אפילו הכי - כבוד יום טוב עדיף.

רב פפא בר שמואל סבר למיעבד עובדא (בחצוצרות ושופר) כמתניתין. אמר ליה רבא: לא אמרו אלא במקדש.

תניא נמי הכי: '*במה דברים אמורים? - במקדש, אבל בגבולין: מקום שיש חצוצרות* (כגון תעניות) *- אין שופר; מקום שיש שופר* (כגון ראש השנה ויובל) *- אין חצוצרות; וכן הנהיג* (כמשנתינו שופר וחצוצרות) *רבי חלפתא בציפורי ורבי חנניא בן תרדיון בסיכני; וכשבא דבר אצל חכמים, אמרו: לא היו נוהגין כן אלא בשערי מזרח ובהר הבית* (חדא מילתא היא: בשערי מזרח בהר הבית; ויש אומרים בשערי מזרח בעזרת נשים) *בלבד*'.

אמר רבא ואיתימא רבי יהושע בן לוי: מאי קראה? - דכתיב (תהלים צח,ו) בחצוצרות וקול שופר הריעו לפני המלך ה'; לפני המלך ה' - הוא דבעינן חצוצרות וקול שופר, אבל בעלמא לא.

שוה היובל לראש השנה לתקיעה ולברכות [רבי יהודה אומר: בראש השנה תוקעין בשל זכרים וביובלות בשל יעלים]:

אמר רב שמואל בר יצחק: כמאן מצלינן האידנא 'זה היום תחלת מעשיך זכרון ליום ראשון'?

כמאן? כרבי אליעזר, דאמר: בתשרי נברא העולם.

מתיב רב עינא: '*שוה יובל לראש השנה לתקיעה ולברכות*' והא איכא 'זה היום תחלת מעשיך זכרון ליום ראשון', דבראש השנה איתא וביובל ליתא?

כי קתני - אשארא.

רב שישא בריה דרב אידי מתני הכי: אמר רב שמואל בר יצחק: הא דתנן '*שוה היובל לראש השנה לתקיעה ולברכות*' - כמאן?: דלא כרבי אליעזר, דאי רבי אליעזר - כיון דאמר 'בתשרי נברא העולם' הא איכא 'זה היום תחלת מעשיך זכרון ליום ראשון', דבראש השנה איתא וביובל ליתא!

כי קתני - אשארא.

משנה:

שופר שנסדק ודבקו (בדבק שקורין גלו"ד) - פסול (דהוה ליה כשני שופרות);

דיבק שברי שופרות - פסול.

(ראש השנה כז,ב)

המשך המשנה

ניקב וסתמו: אם מעכב את התקיעה פסול, ואם לאו כשר.

התוקע לתוך הבור או לתוך הדות או לתוך הפיטס: אם קול שופר שמע - יצא, ואם קול הברה שמע - לא יצא;

וכן מי שהיה עובר אחורי בית הכנסת או שהיה ביתו סמוך לבית הכנסת ושמע קול שופר או קול מגילה: אם כוון לבו - יצא, ואם לאו - לא יצא.

אף על פי שזה שמע וזה שמע - זה כוון לבו וזה לא כוון לבו!

גמרא:

תנו רבנן: '*ארוך וקצרו - כשר; גרדו והעמידו על גלדו* (גלד דק) *- כשר;*

*ציפהו זהב: במקום הנחת פה - פסול, שלא במקום הנחת פה - כשר;*

*ציפהו זהב מבפנים - פסול* (שהתקיעה בזהב)*; מבחוץ: אם נשתנה קולו מכמות שהיה - פסול, ואם לאו - כשר.*

*ניקב וסתמו: אם מעכב את התקיעה - פסול, ואם לאו - כשר; נתן שופר בתוך שופר: אם קול פנימי שמע - יצא, ואם קול חיצון שמע - לא יצא* (דאיכא מחיצות הפנימי מפסקת התקיעה)'.

תנו רבנן: '*גרדו בין מבפנים בין מבחוץ – כשר* [תוספתא ראש השנה פ"ב הלכה ד [ליברמן]]*; גרדו והעמידו על גלדו - כשר; הניח שופר בתוך שופר: אם קול פנימי שמע - יצא, ואם קול חיצון שמע - לא יצא. הפכו ותקע בו - לא יצא*'.

אמר רב פפא: לא תימא דהפכיה ככתונא (כהפיכת חלוק לעשות פנימי חיצון), אלא שהרחיב את הקצר וקיצר את הרחב (ברותחין).

מאי טעמא?

כדרב מתנה, דאמר רב מתנה: (ויקרא כה,ט) והעברת [שופר תרועה בחדש השבעי, בעשור לחדש, ביום הכפרים תעבירו שופר בכל ארצכם]: דרך העברתו בעינן (כדרך שהאַיִּל מעבירו בראשו, בבהמה מחיים).

דיבק שברי שופרות פסול:

תנו רבנן [בחלקו מתוספתא ראש השנה פ"ב הלכה ד [ליברמן]]: '*הוסיף עליו כל שהוא, בין במינו בין שלא במינו - פסול. ניקב וסתמו - בין במינו בין שלא במינו - פסול. רבי נתן אומר: במינו - כשר; שלא במינו – פסול;*

במינו כשר?

אמר רבי יוחנן: והוא שנשתייר רובו;

מכלל דשלא במינו, אף על פי שנשתייר רובו - פסול.

איכא דמתני לה אסיפא: '*שלא במינו - פסול*'; אמר רבי יוחנן: והוא שנפחת רובו; מכלל דבמינו - אף על פי שנפחת רובו - כשר.

*ציפהו זהב מבפנים - פסול; מבחוץ: אם נשתנה קולו מכמות שהיה - פסול, ואם לאו - כשר;*

*נסדק* (כולו) *לאורכו - פסול; לרוחבו* (וכן נסדק לרחבו: כל רחבו להקיפו)*: אם נשתייר בו* (מן מקום הסדק עד מקום הנחת פה) *שיעור תקיעה - כשר* (חשיב ליה כמאן דאשתקיל כוליה והוה ליה ארוך וקצרו)*, ואם לאו - פסול.*

*וכמה שיעור תקיעה?*

*פירש רבן שמעון בן גמליאל: כדי שיאחזנו בידו ויראה לכאן ולכאן.*

*היה קולו דק או עבה או צרוד* (לשון יבש רוי"יש בלע"ז) *- כשר, שכל הקולות כשירין [בשופר]*'.

שלחו ליה לאבוה דשמואל: '*קדחו* (נקבו; וקא סלקא דעתא נקב הנחת פה קאמר) *ותקע בו – יצא*';

פשיטא! כולהו נמי מיקדח קדחו להו!?

אמר רב אשי: שקדחו בזכרותו (כשהוא מחובר בבהמה, עצם בולט מן הראש ונכנס לתוכו, ומוציאין אותו מתוכו; וְזֶה לא הוציאו, אלא נקב את הזכרות): מהו דתימא מין במינו חוצץ - קא משמע לן.

התוקע לתוך הבור או לתוך הדות [או לתוך הפיטס: אם קול שופר שמע - יצא, ואם קול הברה שמע - לא יצא]:

אמר רב הונא: לא שנו אלא לאותן העומדים על שפת הבור, אבל אותן העומדין בבור (שהן קול השופר לעולם שמעו) - יצאו.

תניא נמי הכי: '*התוקע לתוך הבור או לתוך הדות – יצא*'.

והתנן: '*לא יצא*'?

אלא לאו שמע מינה כדרב הונא? שמע מינה.

איכא דרמי להו מירמא (יש תלמידים שאין שונין להא דרב הונא בענין 'לא שנו' לפרושי מתניתין, אלא רמו מירמא מתניתין וברייתא אהדדי, ועלה קאי רב הונא ומשני): תנן: '*התוקע לתוך הבור או לתוך הדות לא יצא*', והתניא: '*יצא*'!?

אמר רב הונא: לא קשיא: כאן לאותן העומדין על שפת הבור כאן לאותן העומדין בבור.

אמר רבה:

(ראש השנה כח,א)

שמע מקצת תקיעה בבור ומקצת תקיעה על שפת הבור - יצא (קא סלקא דעתך דהכי קאמר: היה עומד הוא בשפת הבור וחבירו תוקע בבור, ויצא לחוץ בחצי התקיעה; ואשמעינן הכא דבקצת נמי יוצא); מקצת תקיעה קודם שיעלה עמוד השחר (לאו זמניה הוא, כדאמרינן במסכת מגילה (פ"ב מ"ה דף כ,ב): '*כל היום כשר ... לתקיעת שופר*'; ויליף טעמא מ'יום תרועה יהיה לכם' [במדבר כט,א] - יום ולא לילה) ומקצת תקיעה לאחר שיעלה עמוד השחר - לא יצא.

אמר ליה אביי: מאי שנא התם דבעינא כולה תקיעה בחיובא, וליכא - הכא נמי בעינא כולה תקיעה בחיובא וליכא?!

הכי? השתא: התם - לילה לאו זמן חיובא הוא כלל, הכא - בור מקום חיובא הוא לאותן העומדין בבור.

למימרא דסבר רבה 'שמע סוף תקיעה בלא תחילת תקיעה יצא', וממילא תחילת תקיעה בלא סוף תקיעה - יצא?

תא שמע [ראש השנה פ"ד מ"ט]: '*תקע בראשונה* (פשוטה שלפני תרועת המלכיות) *ומשך בשניה כשתים* (בפשוטה שלאחריה כשתים, ונתכוין לצאת בה אף ידי פשוטה שלפני תרועת הזכרונות, שעתיד עליו לתקוע תיכף לזו) *- אין בידו אלא אחת*'; ואמאי? תסלק לה בתרתי?

פסוקי תקיעתא מהדדי לא פסקינן.

תא שמע [ממשנתנו]: '*התוקע לתוך הבור או לתוך הדות או לתוך הפיטס - אם קול שופר שמע* (בלא קול הברה) *- יצא, ואם קול הברה שמע* (עם קול השופר) *- לא יצא*' - ואמאי? ליפוק בתחילת תקיעה, מקמי דליערבב קלא?

כי קאמר רבה - בתוקע ועולה, לנפשיה (ואין אחר עמו לצאת בו, אלא תוקע ועולה הוא, דלדידיה תחילתה וסופה בהכשר: דבתחילה הוא והשופר בבור, ואמרן לעיל (דף כז,ב במשנה) אותן העומדים בבור יצאו).

אי הכי - מאי למימרא?

מהו דתימא 'זמנין דמפיק רישיה ואכתי שופר בבור וקא מיערבב קלא' – קא משמע לן.

אמר רב יהודה: בשופר של עולה (ותלשו מחיים) לא יתקע, ואם תקע – יצא (דאילו לאחר זריקה - אין מעילה, לא בעורה ולא בקרניה, שהכל לכהנים, כדאמרינן במנחות (דף פג,א) ובזבחים (דף פו,א): '*נאמר 'לו יהיה' בעולה* [ויקרא ז,ח] *ונאמר 'לו יהיה' באשם*  [ויקרא ז,ז]*; מה אשם עצמותיו מותרין אף עולה עצמותיה מותרין*'); בשופר של שלמים לא יתקע ואם תקע - לא יצא.

מאי טעמא?

עולה בת מעילה היא: כיון דמעל בה - נפקא לה לחולין; שלמים, דלאו בני מעילה נינהו (דאין מעילה בקדשים קלים אלא באימורים ולאחר זריקה כשהובררו לחלק גבוה) - איסורא הוא דרכיב בהו [ולא נפקי לחולין].

מתקיף לה רבא: אימת מעל? לבתר דתקע! כי קא תקע - באיסורא תקע!

אלא אמר רבא: אחד זה ואחד זה לא יצא.

הדר אמר: אחד זה ואחד זה יצא: מצות לאו ליהנות ניתנו (לישראל, להיות קיומם להם הנאה, אלא לעול על צואריהם ניתנו).

אמר רב יהודה: בשופר של עבודה זרה (ששימשו בו לעבודה זרה ונאסר בהנאה, כדתניא במסכת עבודה זרה (דף נא,ב) '[דברים יב,ב] *אבד תאבדון את כל המקומות - בכלים שנשתמשו בהן עבודה זרה הכתוב מדבר*') לא יתקע, ואם תקע - יצא (דמצות לאו הנאה נינהו); בשופר של עיר הנדחת לא יתקע, ואם תקע - לא יצא; מאי טעמא? עיר הנדחת - כתותי מיכתת שיעוריה (דהא לשריפה קאי, וכשרוף דמי, ושופר בעי שיעור כדאמרינן לעיל (דף כז,ב): כדי שיאחזנו בידו ויראה לכאן ולכאן).

[## מה ההבדל? גם של אשירה עומדת לשריפה? אולי: עיר הנדחת נעשית רק אחרי פסק דין, ואז כמו הרוצח אדם לאחר שגזרו עליו פסק דין מות: גברא קטילא קטל; אבל בעבודה זרה אין פסק דין שיהפוך את החפץ ל"מכתת שיעוריה". מענין מה דעתו של מי שאומר: 'כל העומד לישרף כשרוף דמי'. אולי: שופר של עבודה זרה הוא רק אביזרייהו עבודה זרה ואינו חייב שריפה.]

אמר רבא: המודר הנאה מחבירו - מותר לתקוע לו תקיעה של מצוה; המודר הנאה משופר - מותר לתקוע בו תקיעה של מצוה (טעמא דכולהו משום דמצות לאו ליהנות ניתנו).

ואמר רבא: המודר הנאה מחבירו - מזה עליו מי חטאת בימות הגשמים (שאין כאן אלא הנאת קיום המצוה ומצות לא ניתנו ליהנות) אבל לא בימות החמה (דאיכא הנאת הגוף); המודר הנאה ממעין - טובל בו טבילה של מצוה בימות הגשמים אבל לא בימות החמה.

שלחו ליה לאבוה דשמואל: כפאו ואכל מצה - יצא.

'כפאו' מאן?: אילימא כפאו שד - והתניא: '*עתים חלים עתים שוטה: כשהוא חלים - הרי הוא כפקח לכל דבריו, כשהוא שוטה - הרי הוא כשוטה לכל דבריו*'?

אמר רב אשי: שכפאוהו פרסיים (ואף על גב שלא נתכוון לצאת ידי חובת מצה בליל ראשון של פסח - יצא).

אמר רבא: זאת אומרת התוקע לשיר (לשורר ולזמר; כך שמעתי מפי מורי הזקן; וביסודו של מורי רבי יצחק בן יהודה ראיתי התוקע לשד להבריח רוח רעה מעליו) - יצא.

פשיטא (דזאת אומרת כן)! היינו הך!?

מהו דתימא 'התם – 'אכול מצה' אמר רחמנא, והא אכל (ונהנה באכילתו - הלכך לאו מתעסק הוא, שהרי אף לענין חיוב חטאת אמרינן (כריתות דף יט,ב) '*המתעסק בחלבים ובעריות חייב - שכן נהנה*'),

(ראש השנה כח,ב)

אבל הכא [ויקרא כג,כד: דבר אל בני ישראל לאמר: בחדש השביעי באחד לחדש יהיה לכם שבתון] זכרון תרועה [מקרא קדש] כתיב, והאי - מתעסק בעלמא הוא' - קא משמע לן (דאף על גב דמתעסק הוא יצא, דמצות אין צריכות כוונה).

אלמא קסבר רבא 'מצות אין צריכות כוונה'? איתיביה [ברכות פ"ב מ"א]: '*היה קורא בתורה והגיע זמן המקרא* (של קריאת שמע, והוא היה קורא בתורה פרשת שמע) *- אם כוון לבו, יצא; ואם לאו - לא יצא*' מאי? לאו 'כוון לבו לצאת'?

- לא, לקרות.

'לקרות'? הא קא קרי?

- בקורא להגיה (אף קרייה אין כאן אלא מגמגם).

תא שמע [ממשנתנו]: '*היה עובר אחורי בית הכנסת או שהיה ביתו סמוך לבית הכנסת, ושמע קול שופר או קול מגילה - אם כוון לבו, יצא; ואם לאו - לא יצא*' מאי? לאו 'אם כוון לבו לצאת'?!

- לא, לשמוע.

'לשמוע'? והא שמע!!

סבור חמור בעלמא הוא. [משמיע קול קריאת מגילה? התירוץ דחוק מאד!]

איתיביה: '*נתכוון שומע ולא נתכוון משמיע, משמיע ולא נתכוון שומע - לא יצא עד שיתכוון שומע ומשמיע*'. בשלמא '*נתכוון משמיע ולא נתכוון שומע*' - כסבור חמור בעלמא הוא, אלא '*נתכוון שומע ולא נתכוון משמיע*' היכי משכחת לה? לאו בתוקע לשיר?

דלמא דקא מנבח נבוחי (ואינו תוקע כשיעור תקיעה המפורש במשנתנו בפרק אחרון (דף לג,ב)).

אמר ליה אביי: אלא מעתה (דשאין מתכוין למצוה כמתכוין דמי) - הישן בשמיני בסוכה (שלא לשום מצוה) - ילקה (שהרי מוסיף על מצוה ועובר משום בל תוסיף)!

אמר לו: שאני אומר: מצות - אינו עובר עליהן (בבל תוסיף) אלא בזמנן (אלא בזמנן כגון חמשת המינין בלולב, וחמשה טוטפות בתפלין, חמש ציציות בטלית - אבל תוספת יום על ימים או שעה על שעה - אין זה מוסיף).

מתיב רב שִמְן בר אבא: 'מנין לכהן שעולה לדוכן, שלא יאמר 'הואיל ונתנה לי תורה רשות לברך את ישראל - אוסיף ברכה אחת משלי, כגון (דברים א,יא) ה' אלהי אבותיכם יסף עליכם [אלף פעמים ויברך אתכם כאשר דבר לכם]? - תלמוד לומר (דברים ד,ב) לא תוסיפו על הדבר [לא תספו על הדבר אשר אנכי מצוה אתכם ולא תגרעו ממנו לשמר את מצות ה' אלקיכם אשר אנכי מצוה אתכם]'; והא הכא: כיון דבריך ליה - עברה ליה זמניה, וקתני דעבר!?

הכא במאי עסקינן: בדלא סיים (אלא הוסיפה באמצע).

והתניא (בברייתא) '*סיים*'?

סיים ברכה אחת.

והתניא '*סיים כל ברכותיו*'?

שאני הכא: כיון דאלו מתרמי ליה צבורא אחרינא הדר מברך - כוליה יומא זמניה הוא.

ומנא תימרא?

דתנן [זבחים פ"ח מ"ח, דף פ,א]: '*הניתנין במתנה אחת* (כגון דם בכור שנתערב בדם בכור חבירו או בדם מעשר) *שנתערבו בניתנין מתנה אחת - ינתנו מתנה אחת* (והרי יש בה משניהן ועולה לשניהן)*; מתן ארבע* (שלמים ואשם ועולה ותודה) *במתן ארבע - ינתנו במתן ארבע;*

*מתן ארבע במתן אחת: רבי אליעזר אומר: ינתנו במתן ארבע, רבי יהושע אומר: ינתנו במתן אחת.*

*אמר לו רבי אליעזר: הרי הוא עובר על 'בל תגרע'!*

*אמר לו רבי יהושע: הרי הוא עובר על 'בל תוסיף'!*

*אמר לו רבי אליעזר: לא נאמר 'בל תוסיף' אלא כשהוא בעצמו!*

*אמר לו רבי יהושע: לא נאמר 'בל תגרע' אלא כשהוא בעצמו!*

*ועוד אמר רבי יהושע: כשלא נתת - עברת על 'בל תגרע' ולא עשית מעשה בידך; כשנתת - עברת על 'בל תוסיף' ועשית מעשה בידך*';

והא הכא: כיון דיהיב ליה מתנה מבכור - עברה ליה לזמניה, וקתני דעבר משום 'בל תוסיף', לאו משום דאמרינן כיון דאילו מתרמי ליה בוכרא אחרינא הדר מזה מיניה - כוליה יומא זמניה?!

ממאי? דלמא קסבר רבי יהושע 'מצות עובר עליהן אפילו שלא בזמנן' (ומתרתי הנך - ממתניתין ומברייתא - איכא לאותובי לרבא)?

אנן (דמייתינן סייעתא מהא דטעמא משום דאי הדר מתרמי ליה כו') הכי קאמרינן (ליה לרב שִׁמֹן): רב שִׁמְן בר אבא - מאי טעמא שביק מתניתין ומותיב מברייתא? לותיב ממתניתין (דאלימא לאקשויי)!?

מתניתין מאי טעמא לא מותיב - כיון דאילו מתרמי ליה בוכרא אחרינא בעי מזה מיניה - כוליה יומא זמניה הוא; ברייתא נמי: כיון דאי מתרמי צבורא אחרינא הדר מברך - כוליה יומא זמניה.

ורב שמן בר אבא?

התם לא סגי דלא יהיב (אי הדר מתרמי ליה דקדשים לא מפסיד), הכא - אי בעי מברך, אי בעי לא מברך.

רבא אמר: לצאת לא בעי כוונה (דבלאו מתכוין יוצא ידי חובתו), לעבור בעי כוונה (שיתכוין לשום מצוה ואי לא לא עבר).

והא מתן דמים (שאין מתכוין בשאר מתנותיו לשם בכור) לרבי יהושע (וקאמר רבי יהושע), דלעבור (הרי הוא עובר על בל תוסיף), ולא בעי כוונה!?

אלא אמר רבא: לצאת - לא בעי כוונה, לעבור בזמנו - לא בעי כוונה, שלא בזמנו בעי כוונה.

אמר ליה רבי זירא לשמעיה:

(ראש השנה כט,א)

"איכוון ותקע לי (תתכוין לתקוע בשמי [אולי צ"ל 'בשבילי'] להוציאני ידי חובתי)" - אלמא קסבר משמיע בעי כוונה (להוציא השומע).

מיתיבי: '*היה עובר אחורי בית הכנסת או שהיה ביתו סמוך לבית הכנסת ושמע קול שופר או קול מגילה: אם כוון לבו - יצא, ואם לאו - לא יצא*', וכי כוון לבו מאי הוי? היאך לא קא מיכוין אדעתא דידיה!?

הכא בשליח ציבור עסקינן, דדעתיה אכוליה עלמא.

תא שמע: '*נתכוון שומע ולא נתכוון משמיע, נתכוון משמיע ולא נתכוון שומע - לא יצא, עד שיתכוון שומע ומשמיע*'; קתני משמיע דומיא דשומע: מה שומע שומע לעצמו, אף משמיע - משמיע לעצמו, וקתני '*לא יצא*'!

- תנאי היא, דתניא: '*שומע - שומע לעצמו, ומשמיע משמיע לפי דרכו; אמר רבי יוסי: במה דברים אמורים? - בשליח צבור, אבל ביחיד - לא יצא עד שיתכוין שומע ומשמיע*'.

משנה:

(שמות יז,יא) והיה כאשר ירים משה ידו וגבר ישראל [וכאשר יניח ידו וגבר עמלק] - וכי ידיו של משה עושות מלחמה או שוברות מלחמה?

אלא לומר לך כל זמן שהיו ישראל מסתכלין כלפי מעלה ומשעבדין את לבם לאביהם שבשמים היו מתגברים ואם לאו היו נופלים.

כיוצא בדבר אתה אומר: (במדבר כא,ח) '[ויאמר ה' אל משה] עשה לך שרף ושים אותו על נס והיה כל הנשוך וראה אותו וחי' - וכי נחש ממית או נחש מחיה?

אלא בזמן שישראל מסתכלין כלפי מעלה ומשעבדין את לבם לאביהם שבשמים היו מתרפאין, ואם לאו היו נימוקים.

חרש שוטה וקטן אין מוציאין את הרבים ידי חובתן.

זה הכלל: כל שאינו מחוייב בדבר - אינו מוציא את הרבים ידי חובתן.

גמרא:

תנו רבנן: 'הכל חייבין בתקיעת שופר: כהנים ולוים וישראלים,

גרים ועבדים משוחררים (אבל עבדים לא, דכל מצוה שאין אשה חייבת בה - אין העבד חייב בה),

וטומטום ואנדרוגינוס (שמא זכר הוא),

מי שחציו עבד וחציו בן חורין (משום צד חירות שבו);

טומטום אינו מוציא לא את מינו (טומטום כמותו, שמא תוקע זה נקבה וחבירו זכר) ולא את שאינו מינו;

אנדרוגינוס מוציא את מינו (אנדרוגינוס כמותו דאי בתר זכרות אזלת שניהם חייבין ואי בתר נקבות אזלת שניהן פטורין) אבל לא את שאינו מינו;

מי שחציו עבד וחציו בן חורין אינו מוציא לא את מינו ולא את שאינו מינו (דלא אתי צד עבדות דמשמיע ומפיק צד חירות דשומע)'.

אמר מר: '*הכל חייבין בתקיעת שופר: כהנים לוים וישראלים*'; פשיטא! אי הני לא מיחייבי - מאן מיחייבי?

כהנים אצטריכא ליה: סלקא דעתך אמינא 'הואיל וכתיב [במדבר כט,א: ובחדש השביעי באחד לחדש מקרא קדש יהיה לכם כל מלאכת עבדה לא תעשו] יום תרועה יהיה לכם, מאן דליתיה אלא בתקיעה דחד יומא הוא דמיחייב, והני כהנים הואיל ואיתנהו בתקיעות דכל השנה דכתיב [במדבר י,י: וביום שמחתכם ובמועדיכם ובראשי חדשיכם] ותקעתם בחצוצרות על עולותיכם [ועל זבחי שלמיכם והיו לכם לזכרון לפני אלקיכם אני ה' אלקיכם] - אימא לא ליחייבו' - קא משמע לן.

מי דמי? התם חצוצרות והכא שופר!

אלא אצטריך: סלקא דעתך אמינא 'הואיל ותנן [ראש השנה פ"ג מ"ה, דף כו,ב ]: '*שוה היובל לראש השנה לתקיעה ולברכות*': מאן דאיתיה במצות היובל איתיה במצוה דראש השנה, והני כהנים, הואיל וליתנהו במצוה דיובל, דתנן: '*כהנים ולוים מוכרין לעולם וגואלין לעולם*' (הכי גרסינן: '*כהנים ולוים מקדישין לעולם וגואלין לעולם*'; זו היא גירסת רבינו יצחק הלוי, ושאר רבותי גורסין '*מוכרין לעולם וגואלין לעולם*', ושתיהן משניות הן במסכת ערכין (מקדישין - פ"ז מ"ה, דף כו, מוכרין – פ"ח מ"ט ודף לג) ובין 'מקדישין' ובין 'מוכרין' - תרוייהו משנה יתירה נינהו! אלא איידי דתנא התם גבי ישראל (שם פ"ז מ"א, דף כד) '*אין מקדישין לפני היובל פחות משתי שנים, ולא גואלין אחר היובל פחות משנה*' - תנא גבי כהנים 'מקדישין' ו'גואלין'; ואיידי דתנא 'גואלין ומקדישין' גבי הדדי - תנא נמי גבי גואלין דמכירה 'מוכרין לעולם'. והכי מוקים במסכת ערכין (דף כז,א). ומהו '*גואלין לעולם*'? - לפי שנאמר בישראל במוכר בית בערי חומה (ויקרא כה,ל) 'ואם לא יגאל עד מלאת לו שנה תמימה' - נחלט, אבל בלוים 'גאולת עולם תהיה ללוים'; ולפי שנאמר בישראל המוכר שדה אחוזה (ויקרא כה,טו) 'במספר שני תבואות ימכר לך', שאינו מותר לגאול פחות משתי שנים, אבל לוים גואלין מיד לפי שנאמר במקדיש שדה אחוזה (ויקרא כז,כ) 'ואם לא יגאל את השדה' בעלים 'ומכר' גזבר 'את השדה לאיש אחר, לא יגאל עוד' אלא יוצאה לכהנים ביובל - הלוים גואלין לעולם; והאי דאמרי הכא 'ליתנהו במצות יובל' - קאי אמקדיש שדה אחוזה ולא גאלה, ומכרה גזבר: שאין יובל מפקיע מיד המקדיש אם לוי הוא כדרך שמפקיע מיד ישראל) - אימא במצוה דראש השנה לא ליחייבו - קא משמע לן

('קא משמע לן' גרסינן, ולא גרסינן 'נהי דליתנהו בהשמטת קרקעות כו', דהא ודאי איתנהו, בין שלקחו הם מישראל - מחזירין ביובל דלא נפקי לוים מכלל כל מצות והדינין; בין שלקחו ישראל מהן - מן האלפים אמה שניתנו לחוץ לעריהם - יוצא ביובל, ואפילו בתי ערי חומה שאין חוֹזרין לישראל ביובל חוֹזְרין להם, דכתיב (שם כה,לג) ואשר יגאל מן הלוים וגו').

מי שחציו עבד וחציו בן חורין אינו מוציא לא את מינו ולא את שאינו מינו:

אמר רב הונא: ולעצמו מוציא.

אמר ליה רב נחמן לרב הונא: מאי שנא 'לאחרים' דלא, דלא אתי צד עבדות ומפיק צד חירות - לעצמו נמי לא אתי צד עבדות דידיה ומפיק צד חירות דידיה! אלא אמר רב נחמן 'אף לעצמו אינו מוציא'.

תניא נמי הכי: '*מי שחציו עבד וחציו בן חורין אף לעצמו אינו מוציא*'.

תני אהבה בריה דרבי זירא: '*כל הברכות כולן, אף על פי שיצא - מוציא* (שהרי כל ישראל ערבין זה בזה למצות) *חוץ מברכת הלחם וברכת היין שאם לא יצא – מוציא, ואם יצא אינו מוציא*'. (**חוץ מברכת הלחם וברכת היין** ושאר ברכת פירות וריחני שאינן חובה, אלא שאסור ליהנות מן העולם הזה בלא ברכה, ובזו אין כאן ערבות, שאינו חובה על האדם לא ליתהני ולא ליבריך.)

בעי רבא:

(ראש השנה כט,ב)

ברכת הלחם של (אכילת) מצה (שמברכין לפני המוציא) וברכת היין של קידוש היום (שמברכין לפני קידוש) ('על אכילת מצה' ו'מקדש ישראל' לא תיבעי לך, דחובה נינהו, ומפיק, אלא ברכת 'המוציא' וברכת היין מיבעיא לן, שאין באות אלא לפי שהמברך צריך שיטעום ואי אפשר ליהנות בלא ברכה; אי נמי לא טעים איהו אי אפשר דלא יהיב ליה לחד מינייהו למטעם, ובעי ברכה - ) מהו (מאי)? כיון דחובה הוא (אכילת מצה חובה עליו וכן קידוש היום חובה עליו, ואי אפשר שלא בהנאה, והנאה אי אפשר בלא ברכה - נמצאת המצוה תלויה בברכת הנאה) - מפיק? או דלמא ברכה לאו חובה היא (בברכת ההנאה לאו חובה למצוה אתיא, שאף בכל ההניות היא נוהגת)?

תא שמע דאמר רב אשי: כי הוינן בי רב פפי הוה מקדש לן, וכי הוה אתי אריסיה מדברא הוה מקדש להו!

תנו רבנן: '*לא יפרוס* (ברכת המוציא, כדאמרינן לעיל שאינה חובה עליהם, לא יאכלו ולא יברכו) *אדם פרוסה לאורחין אלא אם כן אוכל עמהם, אבל פורס הוא לבניו ולבני ביתו כדי לחנכן במצות; ובהלל ובמגילה אף על פי שיצא - מוציא*'.

הדרן עלך ראוהו בית דין